title: ميكرونيزيا
text: فالسياسة لبرّانية، ميكرونيزيا ديما كاتصوت معا لميريكان فلقرارات ديال مجليس لأمن. ميكرونيزيا هي بلاد مستاقلة فمشاركة حرة مع لميريكان اللي كاتضمن ليها لأمن ديالها وكاتحامي عليها بموجب كونطرا سانياها معاها. هاد لكونطرا كاتخلي الناس اللي من ميكرونيزيا يدخلو للعسكر ديال لميريكان واخا ماتكونش عندهوم لجنسية، وكاتخليهوم يهاجرو ويخدمو تما، وكاتخلي لمساعدات لقتيصادية والتقنية تدوز. لبلاد عندها علاقات خارجية مع 54 بلاد، ودخلات للأمم لمتحدة ف17 شتنبر 1991. لبلاد كانت داخلة مع لمنتدى ديال ݣزاير لمحيط لهادي، ولاكين خرجات منو رسميا ففبراير 2021 حيتاش طرات مدابزة فاش ولّا هنري پونا أمين عام ديالو.